text: Billund IF kåret til Danmarks bedste håndboldklub
  15 juni 2015 kl. 10.48
  Det er Danmarks Håndboldforbund der har kåret klubben med begrundelsen de blandt andet har knækket medlemskurven med et kraftigt stigende medlemstal.
  Billund IF?s medlemstal er på tre år gået fra 116 til 260 medlemmer.
  Klubben har blandt mange tiltag fokuseret på rekruttering af børn, og har i de seneste år tiltrukket 30-40 nye medlemmer i de yngste årgange årligt, forklarer Danmarks Håndboldforbund.
  Men det er ikke kun børnene, at der er fremgang at spore.
  Seniorafdelingen var på et tidspunkt tæt på at lukke, men kan nu mønstre 35 seniorspillere.
  I følge Håndboldforbundet bunder det blandt andet i Billund IF?s værdier og sociale engagement.
  Alt hvad klubben laver bunder nemlig i glæde, sammenhold og respekt og det er lige meget, om der tales bredden, eliten eller de frivillige, fortæller Danmarks Håndboldsforbunds begrundelse for at gøre Billund Håndbold til danmarksmestre i at drive klub.
  Billund Håndbold fik allerede for et par måneder siden en fornem titel i kreds 6 som årets håndboldklub.
  En pris givet til klubben blandt andet for at mønstre en fremgang i antallet af håndboldspillere på årligt 25 procent.
  Denne kåring er netop hævet op til det ypperste en dansk bredde klub kan opnå, nemlig titlen som Danmarks bedste håndboldklub!
  Danmarksmesterskabet fejres med stor fest i Billund Idrætscenter mandag den 15. juni kl. 18 til 20.
  Læs Håndboldforbundets begrundelse her
  Læs mere om Billund IF her
  Fakta om ​Billund IF
  260 medlemmer.Flere end 55 voksne trænere og 15 ung-trænere (under 18 år).Tilbyder hold lige fra børn i 3-års alderen og opefter.Afholder hvert år Håndboldkaravanen sammen med BillundSkolenHar udarbejdet det fælles koncept "Den Blå Tråd"Aftener hvor det faglige afsluttes med social hygge.Træner og lever i Billund Idrætscenter - under Billund Idrætsforening.
  
  